ফাইবার ও অ্যান্টিঅক্সিডেন্টের চমৎকার উৎস আপেল। আপেলের খোসায় বিশেষ ধরণের অ্যান্টিঅক্সিডেন্ট থাকে যাকে কোয়ারসেটিন বলে। এটি অ্যান্টিহিস্টামিনের মত কাজ করে। কোয়ারসেটিনের অ্যান্টিইনফ্লামেটরি গুণও আছে। তাই এটি হৃদরোগ ও অ্যালার্জি থেকেও সুরক্ষা দিতে পারে। এক গবেষণায় প্রকাশ করা হয় যে, যারা সপ্তাহে ৫ টি আপেল খান তাদের ফুসফুস যারা আপেল খান না তাদের চেয়ে অনেক বেশি স্বাস্থ্যবান থাকে।